open-index/open-wikipedia-markdown huggingface dataset:
Cykloturistika

**Cykloturistika** je typ turistiky vykonávaný na bicykli.
thumb|upright=1.66

Začiatky cykloturistiky siahajú na území Slovenska na koniec 19. storočia, no z dôvodu nedostatku vhodného vybavenia i absencie cyklotrás napredoval tento druh relaxu veľmi pomaly. Najväčší rozmach cykloturistika zaznamenala po rozšírení horských a trekových bicyklov. Vzniklo veľa cykloturistických oddielov a združení, rovnako tak cestovných kancelárií, zaoberajúcich sa touto problematikou. Rozvoju cykloturistiky pomáha čoraz väčší počet cyklistických trás a chodníkov, ktoré posledné roky vznikajú okolo miest a obcí.

thumb|Bicykel na ceste "na ťažko" s taškami vpredu, vzadu a na riadidlách
Cykloturistika sa delí podľa množstva vezených vecí na dve kategórie:
* **na ľahko**, cyklista vezie len veci, ktoré potrebuje počas jazdy. Uplatňuje sa pri jednodňových výletoch buď z jedného bodu, alebo v kombinácii s prepravou automobilom, vlakom alebo sezónnym cyklobusom. Cestovné kancelárie ponúkajú tento spôsob aj u viacdenných zájazdov, kedy batožinu s ostatnými vecami preváža na miesta nocovania sprievodné vozidlo.
* **na ťažko**, cyklista si vezie všetky veci pre viacdennú cestu na bicykli. Spravidla sa využívajú vaky, umiestnené na zadnom nosiči, prípadne aj v kombinácii s taškami na nosiči na prednej vidlici.

## Vybavenie
Okrem bežných turistických potrieb sa najmä pre náročnejšie cesty používa špeciálne cykloturistické vybavenie, najmä:
* bicykel s dostatočne robustnou konštrukciou, prispôsobenou na umiestnenie nákladu; cestovatelia, ktorí vozia náklad až niekoľko desiatok kilogramov mávajú špeciálne kolesá alebo ich úpravu
* nosiče batožiny: zadný nosič s dostatočnou tuhosťou zamedzujúci rozkmitaniu nákladu a predný nosič pre bočné vaky s ťažiskom blízko stredu predného kolesa
* Vaky (brašne): dostatočne priestranné a odolné proti vlhkosti; používajú sa aj nepremokavé návleky alebo vodotesné brašne s rolovacím uzáverom; na riadidlá možno umiestniť tašku napr. s polstrovanou vložkou pre fotoaparát a s priehľadným nepremokavým puzdrom na mapu či GPS navigáciu
* cyklopríves na prepravu detí alebo nákladu; jeho nevýhody sa prejavia v náročnejšom teréne a pri prenášaní a prevážaní
* náradie umožňujúce opravu a údržbu bicykla, vrátane opravy defektu duše; najmä na cesty do málo civilizovaných oblastí sa vozia aj náhradné diely, vrátane napr. plášťov bicyklov
* osvetlenie: nepredvídateľné udalosti (porucha, nepriaznivé počasie) a ďalšie okolnosti si vyžadujú dostatočné osvetlenie pre večerné dochádzanie a hľadanie miesta na prenocovanie
* cyklistický počítač pre sledovanie najazdených kilometrov a iných parametrov
* stan: existujú špeciálne stany s predsieňou pre uloženie bicyklov

## Pozri aj
* Cyklistika
* Cykloturistická trasa

## Iné projekty

## Externé odkazy
* Cykloturistika na stránke KST 
* Stránka o vhodných tipoch na cyklovýlety
* Tipy na cyklovýlety nielen na Slovensku 

## Zdroj
* 

Kategória:Cyklistika
Kategória:Turistika
Lukavec

**Lukavec** môže byť:

* obec v Česku v okrese Jičín, pozri Lukavec u Hořic
* obec v Česku v okrese Litoměřice, pozri Lukavec (okres Litoměřice)
* obec v Česku v okrese Pelhřimov, pozri Lukavec (okres Pelhřimov)
* potok na Slovensku vo Východoslovenskej nížine, pozri Lukavec (prítok Žiarovnice)
* potok na Slovensku v Hornonitrianskej kotline, pozri Lukavec (prítok Chvojnice)
Petrovský potok

**Petrovský potok** môže byť:

* potok v Novohrade, pozri Petrovský potok (prítok Ipľa)
* potok vo Vihorlatských vrchoch, pozri Petrovský potok (prítok Uhu)
* potok na Orave, pozri Petrovský potok (prítok Zázrivky)
Plantagenetovci

náhľad|erb rodu
**Plantagenetovci** (pôvodne – a dnes častejšie – **Anjouovci/ z Anjou**) je počnúc anglickým kráľom Henrichom II. (angl. kráľ od 1154), resp. počnúc už jeho otcom normanským vojvodom menom Geoffroi (11441151 normanský vojvoda), tradičné označenie rodu, ktorý pôvodne od 10. storočia vládol vo francúzskom Anjou (prví "Anjouovci"). Plantagenetovci vládli okrem iného Anglicku v rokoch 11541399.

Pôvodná dynastia zvaná z Anjou bola založená vikomtmi a grófmi z Angers začiatkom desiateho storočia. V mužskej línii vymrela v roku 1060, ale jej dedičstvo prešlo po praslici pod dynastiu Gâtinaisovcov, ktorá vládla Anjou a Maine do začiatku dvanásteho storočia, keď sa stala kráľovskou dynastiou Anglicka, od 15. storočia spätne známou ako Plantagenetovci. Tí vládli (vrátane vetvy Lancasterovcov a Yorkovcov) Jeruzalemu (11311205), Anglicku (11541485), Normandii (11441204 a 14151450), Gaskonsku a Guyenne (11531453), ale v roku 1206 prišli o Anjou v prospech Francúzska.

Meno Plantagenet je odvodené od klenotu na helmici zakladateľa rodu Geoffroia z Anjou/Plantageneta, ktorým bol kručinkový ker (latinsky planta genesta), a používalo sa na zdôraznenie spojenia anjouovskej a normanskej dynastie, pretože Geoffrey si vzal za manželku Matildu, dedičku normanskej dynastie.

V Anglicku vládli títo panovníci z dynastie Plantagenetovcov:

* Henrich II. (11541189)
* Richard I. "Levie srdce" (11891199)
* Ján Bezzemok	(11991216)
* Henrich III. (12161272)
* Eduard I. (12721307)	
* Eduard II. (13071327)
* Eduard III. (13271377)
* Richard II. (13771399)

Vetva Lancasterovcov:

* Henrich IV. (13991413)
* Henrich V. (14131422)
* Henrich VI. (14221461) / (14701471)

Vetva Yorkovcov:

* Eduard IV. (14611470) / (14711483)
* Eduard V. (1483)
* Richard III. (14831485)

Po meči dynastia vymrela popravou Eduarda, grófa z Warwicku a synovca Eduarda IV. a Richarda III., v roku 1499. V ženskej línii vymrela Eduardovou sestrou Margarétou, ôsmou grófkou zo Salisbury, ktorá bola popravená Henrichom VIII. v roku 1541.

Významnou nemanželskou líniou tohto rodu boli Beaufortovci, potomkovia Jána z Gentu a jeho milenky Kataríny Swynfordovej. Beaufortovcom patril titul vojvodov zo Somersetu a boli jednou z prominentných lancasterovských rodín vo vojne ruží. Po meči vymreli v roku 1471. Boli predkami Henricha VII. Tudora, ktorý sa v roku 1485 stal anglickým kráľom. Vetva Beaufortovcov odvíjajúca sa od nemanželského syna Henricha Beauforta, tretieho vojvodu zo Somersetu, žije dodnes pod menom Somersetovci a sú nositeľmi titulu vojvoda zo Somersetu.

## Iné projekty


Kategória:Normandskí vojvodovia
Kategória:Králi Anglicka
Kategória:Vládcovia Írska
Kategória:Dynastie
Ústí nad Orlicí

**Ústí nad Orlicí** (nem. *Wildenschwert*) je mesto na východe Čiech. Je to jedno z najstarších, najvýznamnejších a piate najväčšie mesto Pardubického kraja. Je to okresné mesto okresu Ústí nad Orlicí. Žije tu 14 364 obyvateľov a nachádza sa na ústí rieky Třebovky do Tiché Orlice. Nachádza sa asi  od najväčšieho mesta okresu, Česká Třebová a tvorí s ňou aglomeráciu Třebová-Ústí. Mesto a okolie sa niekedy nazýva Orlickoústecko.

## Partnerské mestá
*  Amberg, Nemecko
*  Berlín-Neukölln, Nemecko
*  Bystrzyca Kłodzka, Poľsko
*  Kiskőrös, Maďarko
*  Massa Martana, Taliansko
*  Poprad, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 
* O meste na portal.gov.cz


Kategória:Mestá v Česku
Kategória:Mestské pamiatkové zóny v Česku
Kategória:Okresné mestá v Česku
Anna Sergejevna Kurnikovová

**Anna Sergejevna Kurnikovová** (; * 7. júna 1981, Moskva, Sovietsky zväz) je  bývalá ruská profesionálna tenistka, ktorá v roku 2003 ukončila aktívnu kariéru. Počas nej nezískala ani jeden titul v dvojhre, napriek tomu bola jednou z najlepšie zarábajúcich hráčok svojej doby, najmä vďaka zmluvám z reklamy s Adidasom, či zárobkov v modelingu. Mimo športu zaujala aj vzťahom so španielskym spevákom Enrique Iglesiasom.

## Iné projekty
.

## Externé odkazy

* http://www.kournikova.com/ 
* http://www.anna-fans.com/ 

Kategória:Ruskí tenisti
Kategória:Ruskí olympionici
Kategória:Naturalizované osobnosti USA
Kategória:Osobnosti z Moskvy
Sion

**Sion** môže byť:
* pahorok resp. pevnosť v Jeruzaleme a príslušný obrazný výraz v judaizme a kresťanstve, pozri Sion (Jeruzalem)
* v niektorých prekladoch Biblie: Sirjon (Sirjón), t.j. vrch Hermon (Chermón), pozri Chermón
* u rastafariánov: označenie Afriky, hlavne okolia Etiópie, prípadne aj Jamajky
* mesto vo Švajčiarsku, pozri Sion (Švajčiarsko)
* obec vo Francúzsku, pozri Sion (Gers)
* predmestie Bombaja, pozri Sion (India)
* časť Rijswijku v Holandsku, pozri Sion (Holandsko)
* hrad v Česku, pozri Sion (hrad v Česku)
* latinský názov strahovského kláštora v Prahe
* britská hudobná skupina, pozri Sion (hudobná skupina)

## Pozri aj
* Priorstvo Sionu
* Sionské opátstvo v Middlesexe v Anglicku
* sionská diecéza vo Švajčiarsku
* Sion Kölsch, typ piva
* Darth Sion
* Siôn
Hale Observatories

**Hale Observatories** je spoločný názov observatórií Palomar Observatory a Mount Wilson Observatory, zavedený od roku 1970, keď sa zlúčili; riadia ich spoločne Carnegie Foundation a California Institute of Technology. K Hale Observatories patrí aj Big Bear Solar Observatory pri Big Bear Lake, 160 km od Los Angeles (-116° 54,9'; +34°15,2'; 2 042 m) a južná stanica Las Campanas Observatory v Čile.

Kategória:Astronomické observatóriá v USA
Big Bear Solar Observatory

**Big Bear Solar Observatory** je optické observatórium pri Big Bear Lake,  od Los Angeles (−116° 54,9'; +34°15,2'; ). Zameriava sa na pozorovanie výskum aktívnych oblastí Slnka. Je súčasťou observatórií pod spoločným názvom Hale Observatories.

Kategória:Astronomické observatóriá v USA
Kategória:Slnko
Kategória:Stavby v Kalifornii
Big Bird

náhľad|Satelit Big Bird počas predštartovných príprav
**Big Bird**, známe aj ako **KH-9 Hexagon** bola séria veľkých vojenských prieskumných družíc USA s hmotnosťou okolo 13&nbsp;000 kg, ktorá bola používaná v rokoch 1971 - 1986. Big Bird boli určené na snímkovanie zemského povrchu s veľkým rozlíšením (okolo 60 cm) prevažne z nízkych obežných dráh. Mohli manévrovať a mávali subsatelity, často s dopravou puzdier na Zem. Oficiálne boli vypúšťané pod krycím označením OPS, alebo USA. Napr. *Big Bird 20* (OPS 3123) štartoval 18. júna 1980 na dráhu 169-265 km, so sklonom 88,9°, obežnou dobou 96,5 min; subsatelit družice bol uvedený na dráhu 1&nbsp;331-1&nbsp;333 km. *Big Bird 23* (OPS 0721) bol vypustený na podobnú dráhu 20. júna 1983.

Kategória:Umelé družice Zeme
Kategória:Umelé družice USA
Kategória:Diaľkový prieskum Zeme
Oscilujúci vesmír

**Oscilujúci vesmír** alebo **pulzujúci vesmír** je relativistický kozmologický model vesmíru so začiatočným veľkým treskom, v ktorej je priestor kladne zakrivený (index krivosti k = +1 ) a zatvorený. Krivka expanzie, t. j. zmena faktora škály R s časom, je pre oscilujúci vesmír cykloidou; R(t) sa mení od začiatočnej nulovej hodnoty R = 0: 

:R_{max}=\frac{2\cdot q_0\cdot R_0}{2\cdot q_0 - 1}

v čase t = 0 po maximálnu hodnotu

: t_{max}=\frac{\pi\cdot q_0}{H_0 (2\cdot q_0 - 1)^{3/2}}

a potom opäť klesá až na nulovú hodnotu pri nasledujúcom veľkom tresku v čase 2 tmax. Oscilujúci vesmír vyžaduje, aby bola stredná hustota hmoty vo vesmíre väčšia než kritická hustota &rho;kr. Deceleračný parameter q0 je v oscilujúcom vesmíre väčší ako 0,5. Pre hodnotu deceleračného parametra q0 = 1 a Hubblovu konštantu H0 = 75 km . s-1 . Mpc-1 sa napr. dostane tmax = 40.l09 r, pre celý cyklus od veľkého tresku po nasledujúci veľký tresk tmax = 80.109 r. Všeobecná teória relativity nepripúšťa viac ako jeden cyklus od veľkého tresku po veľký tresk, oscilujúci vesmír má v nej preto iba jeden "pulz". Záverečný veľký tresk (big bang), ktorý je výsledkom kontrakcie vesmíru, sa nazýva aj **big cranch** a názov *big bang* sa v oscilujúcom vesmíre nahrádza často názvom *big bounce*.

Kategória:Kozmológia
Okres Karviná

**Okres Karviná** je okresom v Moravskosliezskom kraji. Jeho sídlom je mesto Karviná. Rozloha okresu je , počet obyvateľov je 276 660 osôb, hustota zaľudnenia je 777 obyvateľov na km². V okrese Karviná je 17 obcí, z toho 7 miest.

Na severozápade susedí s okresom Opava, na západe s okresom Ostrava-mesto a na juhu s okresom Frýdek-Místek, všetky v Moravskosliezskom kraji. Z východu a zo severu je okres vymedzený štátnou hranicou s Poľskom.

## Referencie

## Iné projekty


Karviná
Utímu

***'Utímu***' () je jedným z obývaných ostrovov na atole Há Alif na Maldivách. Počet obyvateľov je 799 (september 2006), dĺžka ostrova 900 m, šírka 730 m. Vzdialenosť od hlavného mesta Male je 296,63 km.

## Externé odkazy
*Informácie ministerstva pre rozvoj o Utímu - anglicky

Kategória:Ostrovy atolu Há Alif
Faridú

**Faridú** () je jedným z obývaných ostrovov na atole Há Dálu na Maldivách. Počet obyvateľov je 235 (marec 2007), dĺžka ostrova 620 m, šírka 480 m. Vzdialenosť od hlavného mesta Male je 292,11 km.

## Externé odkazy
*Informácie ministerstva pre rozvoj o Faridú  - anglicky

Kategória:Ostrovy atolu Há Dálu
Michail Michajlovič Južnyj

**Michail Michajlovič Južnyj** (; * 25. jún 1982, Moskva, Rusko) je súčasný ruský profesionálny tenista. Je víťazom 7 turnajov ATP v dvojhre a 7 turnajov vo štvorhre.

## Finálové účasti na turnajoch ATP (27)

### Dvojhra - výhry (7)

### Dvojhra - prehry (10)

### Štvorhra - výhry (7)

### Štvorhra - prehry (3)

## Externé odkazy

Kategória:Ruskí tenisti
Kategória:Osobnosti z Moskvy
Královohradecká diecéza

**Královohradecká diecéza** je rímskokatolícka diecéza zriadená v severovýchodných Čechách 10. novembera 1664 bulou pápeža Alexandra VII. Je súčasťou Českej cirkevnej provincie. Prvým královohradeckým biskupom bol Matouš Ferdinand Sobek z Bílenberka. Súčasným biskupom je Jan Vokál.

## Základné údaje
november 2018, podľa stránok biskupstva
* Rozloha: 11 633 kilometrov štvorcových
* Obyvatelia/katolíci: 1 269 000/307 000
* Členenie: 14 vikariátov, 265 farností

## Pozri aj
* Zoznam královohradeckých biskupov
* Diecézná charita Hradec Králové

## Externé odkazy
* Stránky diecézy


Kategória:Rímskokatolícke diecézy v Česku
Potrubná doprava

**Potrubná doprava**  je v širšom zmysle akákoľvek doprava používajúca potrubie ako dopravnú cestu, v užšom zmysle len takáto doprava okrem dopravy kvapalných alebo plynných látok.

Používa sa (v širšom zmysle) na prepravu nerastných surovín, napríklad ropy, zemného plynu alebo vody. V minulosti sa používala aj na prepravu pošty, keď sa listové zásielky uložili do kovového puzdra a pomocou pary sa prepravili do cieľovej zberne.

## Druhy
*hydraulická doprava - veci sa uložené v špeciálnych kontajneroch dopravujú pomocou kvapaliny
*pneumatická doprava - veci sa uložené v špeciálnych kontajneroch dopravujú pomocou stlačeného vzduchu alebo iného plynu
*doprava kvapalných látok potrubím
*doprava plynných látok potrubím
Julius Mařák

**Julius Mařák** (* 29. marec 1832, Litomyšl, Česko – † 8. október 1899, Praha) bol český maliar a grafik.

Študoval maliarstvo na pražskej Akadémii a na Akadémii v Mníchove. Odtiaľ odišiel do Viedne, kde vyučoval v šľachtických a meštianskych rodinách kreslenie. Kreslil aj pre časopisy Waldheims illustrierte Monatshefte, Über Land und Meer, Květy, Světozor.

Od roku 1887 pôsobil ako profesor na Akademii výtvarných umění v Prahe.

Mařák bol predovšetkým vynikajúci kresliar. Prvé úspechy zaznamenal svojimi kresbami lesných interiérov, ako jediný krajinár sa významne zapojil do generácie Národního divadla a vytvoril pre nich obrazy významných miest českých dejín v duchu romantických obrodeneckých ideí. Pri romantickom poňatí krajiny zostal, aj keď prejavil pochopenie revolučných dôsledkov plenérovej maľby u svojich žiakov.

Z jeho dielne vyšli napríklad Antonín Slavíček či František Kaván. 

Dielo samotného Mařáka je považované za neskoré doznievanie romantizmu ovplyvnené ideálmi českého obrodenia.

## Galéria
*Kliknite na obrázok pre jeho zväčšenie.*

Image:Julius Mařák - Návrat z pastvy.jpg|Julius Mařák - Návrat z pastviny
Image:Julius Mařák - Plešné jezero.jpg|Julius Mařák - Plešné jazero
Image:Julius Mařák - les.jpg|Julius Mařák - Les


## Iné projekty

Kategória:Českí maliari
Kategória:Maliari romantizmu
Kategória:Pochovaní v Prahe
Luisel Ramosová

**Luisel Ramosová** (* 12. apríl 1984 - † 2. august 2006) bola uruguajská modelka.

Dňa 2. augusta 2006 o 21:15 zomrela na módnej prehliadke počas módneho týždňa v Montevideu v Uruguaji. Ramos pocítila nevoľnosť po chôdzi na móle a omdlela na ceste do šatne. Zomrela vo veku 22 rokov na zlyhanie srdca spôsobené mentálnou anorexiou.

Jej otec povedal polícii, že žila niekoľko dní bez akéhokoľvek jedla. Samotná Ramos vyhlásila, že celé tri mesiace pred svojou smrťou držala veľmi prísnu diétu zložené výlučne z hlávkového šalátu a diétnej Coca-Coly. V čase svojej smrti mala index telesnej hmotnosti (BMI) okolo 14,5. Svetová zdravotnícka organizácia pritom považuje za hranicu podvýživy hodnotu BMI 16.

Mnoho významných módnych návrhárov dnes stále vyžaduje ultra tenké modelky (veľkosť 0, BMI 16) ako pekné. Návrhár Giorgio Armani potom zakázal ultra tenké modelky na svojich prehliadkach.

## Externé odkazy
* Uruguayan model dies on the catwalk (anglicky) 
* Model dies on the catwalk (anglicky)

Kategória:Uruguajské modelky
Kategória:Úmrtia v 2006
Kategória:Narodenia v 1984
Zoznam královohradeckých biskupov

Úplný zoznam sídelných královohradeckých biskupov od vzniku diecézy až do súčasnosti.

# Matouš Ferdinand Sobek z Bílenberka (1659–1668)
# Jan Bedřich z Valdštejna (1668–1675)
# Jan František Kryštof z Talmberka (1676–1698)
# Bohumír Kapoun ze Svojkova (1698–1701)
# Tobiáš Jan Becker (1701–1710)
# Jan Adam Vratislav z Mitrovic (1710–1721)
# Václav František Karel Košín (1721–1731)
# Mořic Adolf Karel Saský (1731–1733)
# Jan Josef Vratislav z Mitrovic (1733–1753)
# Antonín Petr Příchovský z Příchovic (1753–1763)
# Heřman Hannibal Blümegen (1763–1774)
# Jan Ondřej Kayser z Kaysernu (1775–1776)
# Josef Adam Arco (1776–1780)
# Jan Leopold z Haye (1780–1794)
# Maria Tadeáš z Trauttmansdorffu (1794–1811)
# Alois Josef Krakovský z Kolovrat (1818–1830)
# Karel Boromejský Hanl z Kirchtreu (1831–1874)
# Josef Jan Hais (1875–1892)
# Eduard Jan Brynych (1892–1902)
# Josef Doubrava (1903–1921)
# Karel Kašpar (1921–1931)
# Mořic Pícha (1931–1956)
# Václav Javůrek (1956–1969)
# Karel Jonáš (1969–1996)
# Karel Otčenášek (1989–1996)
# Dominik Duka (1996–2010)
# Jan Vokál (2010–súčasnosť)

Kategória:Královohradecká diecéza
Kategória:Českí rímskokatolícki biskupi
Fstab

**fstab** (, tabuľka súborových systémov) je súbor, ktorý sa bežne nachádza v Unixe a unixových operačných systémoch, napríklad v Linuxe a je súčasťou konfigurácie systému. Obyčajne obsahuje zoznam všetkých diskov a diskových oddielov a určuje, akým spôsobom sa používajú a ako sú začlenené do celkového súborového systému.

Programy tento súbor obyčajne používajú iba na čítanie. Niektoré moderné systémové nástroje ho dokáže editovať a správajú sa ako grafické editory pre tento súbor. Vytvorenie a správa tohto súboru je povinnosťou systémových administrátorov.

Súbor môže mať aj iné názvy v závislosti od varianty systému Unix, napríklad v systéme Solaris je to súbor /etc/vfstab.

## Príklad
Príklad súboru fstab v systéme Red Hat Linux:

 # device name mount point fs-type options dump-freq pass-num
 LABEL=/                 /                       ext3    defaults        1 1
 none                    /dev/pts                devpts  gid=5,mode=620  0 0
 none                    /proc                   proc    defaults        0 0
 none                    /dev/shm                tmpfs   defaults        0 0
 
 # výmenné disky
 /dev/cdrom              /mnt/cdrom              udf,iso9660 noauto,owner,kudzu,ro 0 0
 /dev/fd0                /mnt/floppy             auto    noauto,owner,kudzu 0 0
 
 # oddiel NTFS Windows XP
 /dev/hda1               /mnt/WinXP              ntfs    ro,defaults     0 0
 
 /dev/hda6               swap                    swap    defaults        0 0
 
 # zdieľaný oddiel
 /dev/hda7               /mnt/shared             vfat    umask=000       0 0

* kudzu je možnosť špecifická pre Red Hat a Fedora Core
* prvý stĺpec označuje názov zariadenia alebo umiestnenie diskového oddielu
* druhý stĺpec označuje kam do súborového systému sa namontuje dané zariadenie alebo oddiel
* tretí stĺpec označuje typ súborového systému alebo spôsob, ako interpretovať súborový systém
* štvrtý stĺpec sú možnosti a voľby
* piaty stĺpec označuje plánovanie archivovania, čo sa používa pri dumpe
* šiesty stĺpec označuje poradie, v akom nástroj fsck kontroluje oddiely
* hodnota 0 v niektorom z posledných dvoch stĺpcov vypína danú možnosť

Kategória:Unix
Málos

**Málos** () môže byť ostrov:
* na maldivskom atole Bá, pozri Málos (Bá)
* na maldivskom atole Alif Alif,  pozri Málos (Alif Alif)
Shane West

**Shane West**, občianske meno **Shannon Bruce Snaith**, (* 10. jún 1978, Baton Rouge, Louisiana, USA) je americký herec a hudobník.

## Život
Shane  sa narodil v Baton Rouge v Louisiane Donovi Snaithovi (majiteľovi drogérie, ktorý sa narodil na Jamajke) a Catherine (právnička). Obaja jeho rodičia boli hudobníci. Má mladšiu sestru Simone a oveľa mladšiu nevlastnú sestru Marli Ann. Rodičia sa rozviedli, a keď mal desať rokov sa presťahoval so svojou matkou do Kalifornie. Zdokonaľoval svoj záujem o herectvo po nútenom prevzatí dramatického krúžku na strednej škole kam chodil, aby získal potrebný kredit k absolvovaniu. 

Jeho prvá väčšia rola bola v roku 1999 v televíznom seriály „Once and Again“, kde hral „Eliho Sammlera“. Shaneov filmový debut bola podporná rola vo filme režiséra Barryho Lewisa „Liberty Heighs“ o židovskej rodine žijúcej v Baltimore. Účinkoval tiež v teenagerskej komédii „Whatever it takes“ v roku 2000  a „Get over it“ v roku 2001.

Shane  hral aj so speváčkou a herečkou Mandy Moore v roku 2002 vo filme „Walk to remember“, ktorý bol veľmi úspešný, celkovo zarobil 41 miliónov dolárov len v USA. V roku 2004 sa pripojil k nemocničnej televíznej sérii televíznej spoločnosti NBC, *ER* (Pohotovosť). Nedávno účinkoval v nezávislom filme „What We Do Is Secret“, kde hral Darbyho Crasha, člena punkovej skupiny sedemdesiatych rokov, The Germs. Členov skupiny zaujal Shaneov spevácky výkon a obnovili skupinu so Shaneom, ktorý zaujal miesto zosnulého Darbyho Crasha.

Shane  rád píše piesne a hrá na gitare. Jedna z jeho piesní, „So what does it all mean“ bola hlavným soundtrackom k jeho filmu „Walk to remember“. Vystupuje so svojou rockovou skupinou „Johny was“ v Los Angeles a nedávno sa opäť stretol s punkovou kapelou, „The Germs“, kde obsadil miesto Darbyho Crasha.

## Filmy
* 1997   *The Westing Game*
* 1999   *Once and Again*
* 1999	 *Liberty Heights*
* 2000   *A Time for Dancing*
* 2000	 *Whatever It Takes*
* 2000   *Dracula 2000*
* 2001   *Ocean's Eleven*
* 2001	 *Get Over It*
* 2002	  Nezabudnuteľná cesta (*A Walk to Remember*)
* 2003	  Liga výnimočných (*The League of Estraoridnary Gentlemen*)
* 2004    Pohotovosť ('Emergency Room*)
* 2005   *The Optimist*
* 2006   *What We Do Is Secret*
* 2006   *The Elder Son*
* 2009   *Echelon Conspiracy*
* 2009   *The Lodger''

Kategória:Filmoví herci USA
Kategória:Televízni herci USA
Kategória:Rockoví gitaristi USA
Kategória:Skladatelia filmovej hudby USA
Kategória:Osobnosti USA francúzskeho pôvodu
Kategória:Osobnosti z Louisiany
Systematický názov chemického prvku

**Systematický názov chemického prvku** je dočasný názov ťažkého chemického prvku, kým nie je umelo syntetizovaný a nie je mu priradený definitívny názov a chemická značka.

## Pravidlá IUPAC

Dočasné názvy sú odvodené z protónového čísla chemického prvku. Každá číslica je preložená do numerického koreňa podľa uvedenej tabuľky. Korene sú skrátené a názov je ukončený príponou "-ium". Niektoré korene sú latinského a niektoré gréckeho pôvodu z dôvodu zamedzenia dvoch čísel začínajúcich rovnakým písmenom. Existujú dve pravidlá sandhi na prevenciu netypicky vyzerajúcich názvov.
* ak sa slabika "bi" alebo "tri" končí na "ium", teda posledné číslo je 2 alebo 3, výsledok sa končí na "bium" alebo "trium" a nie "biium" alebo "triium".
* ak za "enn" nasleduje "nil", teda nastane sekvencia "-9-0-", výsledok je "ennil" a nie "ennnil".

Systematická značka je zložená z prvých písmen každého koreňa, pričom prvé písmeno je veľké.

Všetky chemické prvky do protónového čísla 111 vrátane, dostali definitívny názov a značku a používanie systematických názov sa odporúča iba pre prvky s protónovým číslom 112 vrátane a vyšším. V praxi sú systematické názvy iba tie s trojpísmenovou značkou.

:''Poznámka: Tieto príklady uvádzajú hypotetické prvky. V roku 2006 mal posledný známy prvok protónové číslo 118.

## Pozri aj
* Periodická tabuľka
* Rozšírená periodická tabuľka

## Externé odkazy

* Odporúčanie IUPAC . Untitled draft, March 2004. (PDF, 143 kB).
* Systematické pomenovanie prvkov s protónovým číslom väčším ako 110  (PDF, 41 kB).

Kategória:Chemické prvky
Gloria Estefan

**Gloria Estefan** (pôvodným menom **Gloria María Milagrosa Fajardo García**; * 1. september 1957, Havana, Kuba) je kubánsko-americká speváčka a textárka.

## Životopis
Gloria mala sotva 16 mesiacov, keď jej rodina musela opustiť Kubu z politických dôvodov a presťahovať sa do Miami. Jej otec bol totiž v tom čase bodygardom kubánskeho diktátora F. Batistu.

Po pár rokoch v Miami sa rodina presťahovala do Texasu, kam bol Gloriin otec poslaný armádou Spojených štátov, do ktorej vstúpil po príchode do krajiny.

Gloria mala od malička rada hudbu, našla v nej útočisko počas detstva. Zavretá vo svojej izbe ušla od tvrdej reality, čo ju obklopovala a všetky úspechy a neúspechy prežívala hrou na gitare.

Kariéru začala ako hlavná vokalistka v hispánskej skupine Miami Sound Machine, v roku 1975. Skupina prešla do hlavného prúdu s úspešnými anglickými skladbami “Dr. Beat” (1984) a “Conga” (1986).

Známa je aj ako „Kráľovná latino popu" a je jednou z najznámejších speváčok. Predala viac ako 90 miliónov albumov a je to najúspešnejšia "crossover" umelkyňa v dejinách latino hudby.

## Iné projekty

## Externé odkazy
* Oficiálna stránka 
* Gloria Estefan Oficial fan club 

Kategória:Popové speváčky USA
Kategória:Popoví gitaristi USA
Kategória:Gitaristky
Kategória:Textári piesní USA
Kategória:Speváci-skladatelia USA
Kategória:Skladatelia modernej hudby USA
Kategória:Hollywoodsky chodník slávy
Kategória:Osobnosti USA kubánskeho pôvodu
Kategória:Naturalizované osobnosti USA
Kategória:Osobnosti z Havany
Jelena Viačeslavovna Dementievová

**Jelena Viačeslavovna Dementievová**,  (* 15. október 1981, Moskva, Sovietsky zväz) je bývalá ruská profesionálna tenistka, ktorá v roku 2000 získala striebornú medailu v dvojhre na olympiáde v Sydney a v roku 2008 zlatú na olympiáde v Pekingu, držiteľka 16 titulov v dvojhre na okruhu WTA.

## Tenisová kariéra
Prvý medzinárodný turnaj odohrala v 13 rokoch. V roku 1997 ju rebríček WTA evidoval na 500. mieste. Profesionálkou sa stala 1998, v roku 1999 bola na 100. mieste a v roku 2000 sa vyšplhala na 12. miesto.
Tenisovo vyrastala v Moskve v miestom športovom klube Spartak Moskve, jej prvou trénerkou bola Rausa Islanova, matka Marata Safina, ktorá ju trénovala 3 roky. Po Rause Islanovej ju prevzal Sergej Paškov, pri ktorom vyrástla, ako hráčka zároveň zmenila techniku a naučila sa dominovať na kurte, čo jej prinieslo mnoho úspechov, nebyť dlhšieho zranenia nohy, mohla byť vyššie v rebríčku a dokázať oveľa viac.
Od rok 1999 reprezentuje Rusko vo Fed Cupe, na svoj prvý zápas nastúpila proti Američanke Venus Williamsovej, ktorú porazila 1-6, 6-3, 7-6 a pre Rusko získala v tomto súboji jediný bod.
V roku 2002 bola jej partnerka vo štvorhre slovenská hráčka Janette Husárová, s ktorou vyhrala na koncoročnom WTA Tour šampionáte titul.

V roku 2000 zároveň vyhrala cenu pre hráčku, ktorá sa za rok najviac zlepšila Most Improved Player at the Sanex WTA awards.

## Finálové účasti na turnajoch WTA (35)

### Dvojhra - výhry (16)

### Dvojhra - prehry (15)

### Štvorhra - výhry (6)

### Štvorhra - prehry (7)

## Výkonnostná krivka

## Iné projekty

## Referencie


## Externé odkazy

* oficiálna stránka (/)

Kategória:Ruskí tenisti
Kategória:Olympijskí víťazi v tenise
Kategória:Ruskí olympijskí víťazi
Kategória:Ruskí strieborní olympijskí medailisti
Kategória:Víťazky Fed Cupu
Kategória:Osobnosti z Moskvy
Kategória:Držitelia Radu Priateľstva
PDF

**PDF** môže byť:
* Portable Document Format
* Post-doctoral fellowship
* "probability density function" – funkcia hustoty pravdepodobnosti
* párová distribučná funkcia
* PDF417
* partónová distribučná funkcia
* Powder Diffraction File
* Pass-D-Fail
* Playa del Fuego, festival
* Planetary Defence Force
* Panama Defense Forces
* Planar deformation features (plošné deformačné vlastnosti), v geológii
* KPDF-CA
* PDF Solutions
Santa Cruz (argentínska provincia)

**Santa Cruz** je argentínska provincia na juhu krajiny v Patagónii. Na severe hraničí s provinciou Chubut, na západe a na juhu s Čile a na východe s Atlantickým oceánom.

## Politické rozdelenie
Provincia má 7 departmentov (V zátvorke je hlavné mesto):

# Corpen Aike (Puerto Santa Cruz)
# Deseado (Puerto Deseado)
# Güer Aike (Río Gallegos)
# Lago Argentino (El Calafate)
# Lago Buenos Aires (Perito Moreno)
# Magallanes (Puerto San Julián)
# Río Chico (Gobernador Gregores)

## Iné projekty

## Externé odkazy
* Oficiálna stránka 


Kategória:Provincie v Argentíne
Milánsky dóm

**Milánsky dóm** (tal. *Il Duomo di Milano*) je gotická katedrála v Miláne v Taliansku. Je to sídlo milánskeho arcibiskupa, v súčasnosti je ním Mario arcibiskup Delpini. Katedrála je svetoznámym turistickým miestom, v dejinách hrala veľkú rolu v etablovaní kresťanstva a katolíckych tradícií.

Katedrála sa stavala od neskoršieho 14. storočia až po začiatok 16. storočia. Dóm patrí k najväčším na svete, najväčšia katedrála v Taliansku (väčšia je Bazilika sv. Petra vo Vatikáne), druhá najväčšia gotická katedrála (najväčšia gotická katedrála na svete je katedrála v Seville).

## Iné projekty

## Externé odkazy
*Oficiálna stránka 
*Fotografie a detaily
* Informácie pre turistov 

Kategória:Rímskokatolícke kostoly v Taliansku
Kategória:Gotické katedrály v Taliansku
Kategória:Kostoly zasvätené Panne Márii
Kategória:Kostoly v Miláne
Kategória:Korunovačné kostoly
Tamira Paszeková

**Tamira Paszeková** (* 6. december 1990, Dornbirn, Rakúsko) je súčasná rakúska profesionálna tenistka. Počas svojej profesionálnej kariéry vyhrala jeden turnaj v dvojhre na okruhu WTA.

## Účasti vo finále WTA Tour (2)

### Dvojhra - výhry (1)

### Dvojhra - prehry (1)

## Výsledky na grandslamoch (dvojhra)

## Pohár Federácie (FED Cup)
**Tamira Paszeková** reprezentovala tím Rakúska v 6 zápasoch Pohára federácie s bilanciou 4-6 v dvojhre a 0-1 vo štvorhre.

## Koncoročná pozícia v rebríčku WTA
### Dvojhra

## Externé odkazy

Kategória:Narodenia v 1990
Kategória:Rakúski tenisti
Owens Valley Radio Observatory

**Owens Valley Radio Observatory** alebo **Big Pine Observatory** je rádioastronomické observatórium pod správou ústavu California Institute of Technology v USA (-118°17'; +37°14'; 1&nbsp;230 m). Prvým prístrojom bol paraboloid s priemerom 27,4 m, pracujúci od roku 1958 na vlnových dĺžkach až do 3,8 cm. V súčasnosti má observatórium dva takéto prístroje, ktoré od r. 1970 s novším 40&nbsp;m paraboloidom tvoria interferometer dosahujúci rozlišovaciu schopnosť 0,002". Vybavenie observatória dopĺňa 10 m rádioteleskop na kratšie vlnové dĺžky.

Kategória:Astronomické observatóriá v USA
Kategória:Stavby v Kalifornii
Pat Benatar

**Pat Benatar** (pôvodným menom *Patricia Mae Andrzejewski*) (* 10. január 1953, Brooklyn, New York) je americká rocková speváčka.

Narodila sa v Brooklyne v New Yorku v poľsko-írskej rodine. Študovala pôvodne operu podobne ako jej matka, počas toho, ako vyrastala v Lindenhurste na Long Islande.

V roku 1971 ukončila strednú školu v Lindenhurste a v roku 1972 sa vydala za Dennisa T. Benatara. S manželom sa presťahovala sa do Richmondu vo Virgínii, kde pracovala ako banková úradníčka a po nociach spievala. V roku 1975 sa presťahovali do New Yorku, kde sa čoskoro rozviedli.

## Diskografia
### Albumy

### Výberovky

### Single

## Externé odkazy
* Oficiálna stránka 

Kategória:Rockové speváčky USA
Kategória:Osobnosti USA írskeho pôvodu
Kategória:Osobnosti USA poľského pôvodu
Kategória:Osobnosti z Brooklynu
Santa Cruz

**Santa Cruz** môže byť:
* provincia v Argentíne, pozri Santa Cruz (argentínska provincia)
* rieka v Argentíne, pozri Santa Cruz (rieka)
* Ostrov v Galapágoch, pozri Santa Cruz (ostrov)
* mesto v Bolívii, pozri Santa Cruz (Bolívia)
* department v Bolívii, pozri Santa Cruz (department)
* obec na Madeire
BIH

**BIH** môže byť:

* medzinárodná poznávacia značka Bosny a Hercegoviny
* Bureau International de l’Heure – Medzinárodná časová ústredňa
Medzinárodná časová ústredňa

**Medzinárodná časová ústredňa** (, BIH) bol úrad, založený roku 1919, začlenený do Federácie astronomických a geofyzikálnych služieb. Zabezpečoval výpočet svetového času na základe astronomických pozorovaní vyše 40 staníc. Analyzoval údaje atómových hodín a porovnáva ich s astronomickými pozorovaniami. V roku 1987 jeho úlohy prebrali Medzinárodný úrad pre miery a váhy a Medzinárodná služba pre rotáciu Zeme a vzťažné systémy.

Kategória:Čas
Kategória:Astronomické organizácie
Kategória:Organizácie založené v 1919
Gobernador Gregores

**Gobernador Georges** je malé mesto v argentínskej Patagónii. Je hlavným mestom departmentu Río Chico v provincii Santa Cruz. Pri sčítaní ľudu v roku 2010 malo mesto 4 497 obyvateľov. Gobernador Georges bolo založené v roku 1871. Je pomenované po Juanovi Manuelovi Gregoresovi, argentínskom námornom kapitánovi a bývalom guvernérovi niekdajšej provincie Territorio nacional de Santa Cruz, ktorá v minulosti pokrývala väčšinu juhu Argentíny.

## Referencie

## Iné projekty

## Externé odkazy
* Stránka venovaná mestu 

Kategória:Mestá v provincii Santa Cruz
Biosputnik

**Biosputnik** boli sovietske umelé družice Zeme zo série Kosmos, určené na biologické výskumy. Štvrtá zo série biosputnikov, nazvaná Kosmos 1514, štartovala 14. decembra 1983 na obežnú dráhu s perigeom , apogeom , sklonom 82,3°, obežnou dobou 89,3 min, s hmotnosťou asi . Na palube mala pokusné opice (Abrek a Bion), potkany, ryby a iné biologické objekty. Po 5 dňoch družica pristála a biologické objekty boli podrobené ďalšiemu výskumu. Na realizácii experimentu sa zúčastnili aj odborníci z Česko-Slovenska, Maďarska, NDR, Poľska, Rumunska, Francúzska a Spojených štátov.

Kategória:Umelé družice Zeme
Kategória:Sovietske umelé družice
Kategória:Biologické družice
Josef Matěj Navrátil

**Josef Matěj Navrátil** (* 17. február 1798, Slaný – † 21. apríl 1865, Praha) bol český maliar.

## Životopis
Navrátil sa vyučil u otca za izbového maliara a po ďalšom štúdiu na pražskej Akadémii sa stal maliarom-dekoratérom, a ďalej sa vzdelával, aj na početných cestách do zahraničia, zvlášť do Švajčiarska. Jeho nástenné maľby z tohoto raného obdobia zdobia dodnes rôzne objekty v Prahe (vrátane Pražského hradu) a zámky v Liběchove, Ploskoviciach, Zákupoch, Jirnách (s jeho známou *Alpskou izbou*) a inde.

Jeho sláva rástla a v roku 1850 sa stal predsedom Jednoty výtvarných umelcov. O jedenásť rokov neskôr ale musel svoju aktívnu maliarsku dráhu zanechať, pretože čiastočne ochrnul na následky záchvatu mŕtvice. Zvyšok života prežil v chudobe.

Prvá súborná výstava jeho diela sa uskutočnila až posmrtne v roku 1909 v pražskom Rudolfine.

## Galéria

Súbor:Josef Matěj Nawrátil.jpg|Slepcův den
Súbor:Navratil 1830.jpg|Horská krajina u Vyššího Brodu
Súbor:Ruiny hradu kvaš.jpg|náhled|Ruiny hradu Kvaš
Image:1_Navrátil_Josef,Lesní_krajina_s_děvčetem,(40.léta_19.st.).jpg|Lesní krajina s děvčetem


## Dielo
Navrátil bol vynikajúci krajinkár, ale najviac sa do povedomia verejnosti zapísal svojimi zátišiami, figurálnymi maľbami a ich skicami. V jeho obrazoch dochádza k miešaniu najrôznejších štýlov, v skicách s dostává až na pokraj impresionizmu.
Galéria

## Literatúra
* Jaromír Pečírka: *Josef Navrátil*. Mánes - Melantrich, Praha 1940.
* *Josef Navrátil a český romantismus*. Katalog výstavy obrazů J. Navrátila a 19 malířů z let 1800–1870. Litoměřice červen–srpen 1987.

## Iné projekty

## Externé odkazy
*Informační systém abART: Navrátil Josef Matěj 
*ČT 2011, dokument Josef Navrátil: Vývěsní štíty pro vinárnu Chlumeckého 

Kategória:Českí maliari
Kategória:Absolventi Akadémie výtvarných umení v Prahe
Río Chico (department)

**Río Chico** je jeden zo siedmich departmentov argentínskej provincie Santa Cruz.

Kategória:Departmenty v Argentíne
Unbiquadium

**Unbiquadium** je dočasný názov zatiaľ neobjaveného chemického prvku s chemickou značkou **Ubq** a protónovým číslom 124.

Jeho elektrónová konfigurácia by mala byť [Og 8s2 5g4.

## Referencie

Kategória:Chemické prvky
Kategória:Jadrová fyzika
Chemická značka

**Chemická značka** je skratka alebo symbol na reprezentáciu názvu chemického prvku. Prírodné prvky majú značku zloženú z jedného alebo dvoch písmen. Umelé chemické prvky majú dočasnú značku zloženú z troch písmen.

## Pozri aj

* Systematický názov chemického prvku
Bikonkávna šošovka

**Bikonkávna šošovka** alebo **dvojdutá šošovka** je rozptylka ohraničená dvoma dutými guľovými plochami.

## Pozri aj

* šošovka

Kategória:Šošovky
Unbiseptium

**Unbiseptium** je dočasný názov zatiaľ neobjaveného chemického prvku s chemickou značkou **Ubs** a protónovým číslom 127.

Predpokladá sa, že jeho elektrónová konfigurácia je [Og 8s2 5g7.

## Referencie

Kategória:Chemické prvky
Kategória:Jadrová fyzika
Unbiennium

**Unbiennium** je dočasný názov zatiaľ neobjaveného chemického prvku s chemickou značkou **Ube** a protónovým číslom 129.

Predpokladá sa, že jeho elektrónová konfigurácia je Og] 8s2 5g9.

## Referencie

## Pozri aj

* Periodická tabuľka
* Rozšírená periodická tabuľka
* Systematický názov chemického prvku
Bikonvexná šošovka

**Bikonvexná šošovka** alebo **dvojvypuklá šošovka** je spojka. 
žiadny|náhľad|189x189bod|Bikonvexná šošovka

## Pozri aj

* šošovka

Kategória:Šošovky
Kuluduffusi

***'Kuluduffusi***' () je jedným z obývaných ostrovov na atole Há Dálu na Maldivách, a hlavným mestom Atolu Há Alif. Počet obyvateľov je 7 841 (jún 2006), dĺžka ostrova  2 500 m, šírka 800 m. Vzdialenosť od hlavného mesta Male je 274,15 km.

Je najväčší a najľudnatejší ostrov v severnej časti Maldív. Častou prácou je lov žralokov a práca na nákladných lodiach. Ostrov bol postihnutý veľkými búrkami, a dažďami v rokoch 1812, 1219 a 1921.

Zvláštnosťou ostrova je tanec **Kadhaa Maali** (alebo **Kadhaamaali**), ľudový tanec, ktorý vznikol pred niekoľkými storočiami len na Kuluduffusi na južnom atole *Thiladhunmathi* (anglický prepis názvu). Ako sprievodné nástroje sa používajú medenné taniere a paličky. Vidieť Kadhaamaali je možné len na festivaloch.

## Externé odkazy
* Informácie ministerstva pre rozvoj o Kuluduffusi  - anglicky.
* Domovská stránka Maldív

Kategória:Ostrovy atolu Há Dálu
Superaktinoid

**Superaktinoidy** sú zatiaľ neobjavené chemické prvky s protónovým číslom 123 (unbitrium) do 153 (unpenttrium) so zaplnenými energetickými hladinami 5g a 6f. Nasledujú pod transaktinoidmi a v rozšírenej periodickej tabuľke sú pod nimi. Teoretickú existenciu tejto série predpovedal Glenn T. Seaborg, nositeľ Nobelovej ceny za chémiu za rok 1951.

## Pozri aj

* Rozšírená periodická tabuľka

Kategória:Jadrová fyzika
Kategória:Transurány
Transaktinoid

**Transaktinoidy** sú chemické prvky s protónovým číslom väčším ako aktinoidy, z ktorých je najťažší lawrencium (103). Niekedy sa nazývajú aj superťažké prvky.

Všetky transaktinoidy sú transurány, teda majú väčšie protónové číslo ako urán (92), čo je aktinoid.

## Zoznam transaktinoidov
* 104 Rutherfordium, Rf
* 105 Dubnium, Db
* 106 Seaborgium, Sg
* 107 Bohrium, Bh
* 108 Hásium, Hs
* 109 Meitnérium, Mt
* 110 Darmštátium, Ds
* 111 Röntgénium, Rg
* 112 Kopernícium, Cn
* 113 Nihónium, Nh
* 114 Fleróvium, Fl
* 115 Moskóvium, Mc
* 116 Livermórium, Lv
* 117 Tenés, Ts
* 118 Oganesón, Og

## Referencie

## Pozri aj

* Transurán
* Boseho-Einsteinov kondenzát (známy aj ako *superatóm*)
* Ostrov stability

Kategória:Jadrová fyzika
Kategória:Transurány
Elektrónový obal

[thumb|Príklad elektrónového obalu atómu [sodíka]]

**Elektrónový obal** je skupina atómových orbitálov s rovnakou hodnotou hlavného kvantového čísla *n*. Elektrónové obaly sú zložené z viacerých vrstiev, ktoré obsahujú dva alebo viac orbitálov s rovnakým uhlovým momentom kvantového čísla 1. Elektrónový obal tvorí elektrónovú konfiguráciu atómu.

## Pozri aj

* Atómový orbitál
* Elektrónová konfigurácia
* Molekulárny orbitál

Kategória:Atómová fyzika
Kategória:Kvantová chémia
Atómový orbitál

náhľad|275x275bod|Znázornenie výstavbového princípu orbitálov a ich tvaru
**Atómový orbitál** alebo často len **orbitál** (iné názvy: **orbita,** staršie **orbit**, **atómový orbit(ál)/atómová orbita**) je priestor, v ktorom sa vyskytuje elektrón v atóme. Podľa súčasných poznatkov možnosť výskytu elektrónu v danom priestore nemožno vypočítať s ľubovoľne vysokou presnosťou. Elektrónový orbitál predstavuje určitý kvantový stav individuálneho elektrónu v elektrónovom oblaku okolo jadra atómu.

Tento pojem nie je možné vysvetliť pomocou klasickej predstavy o štruktúre atómu, kedy okolo atómového jadra obiehajú elektróny podobne ako planéty okolo Slnka. Elektrón ako elementárna častica vykazuje vlastnosti, ktoré zodpovedajú časticiam aj vlneniu. V dôsledku Heisenbergovho princípu neurčitosti nie je možné presne stanoviť polohu elektrónu v atóme v danom časovom okamihu, preto je potrebné na opis použiť pravdepodobnosť. Atómový orbitál je opísaný vlnovou funkciou elektrónu v elektrickom poli kladne nabitého jadra, ktorá je riešením Schrödingerovej rovnice. Orbitál ohraničuje oblasť, kde je najvyššia pravdepodobnosť výskytu daného elektrónu.

## Označovanie orbitálov
Orbitály sa označujú podľa všeobecného vzorca

: X *typ*y

kde X zodpovedá energii orbitálu (hlavné kvantové číslo elektrónu *n*). Typ orbitálu sa značí malým písmenom a popisuje tvar orbitálu, zodpovedá momentu hybnosti (vedľajšiemu kvantovému číslu *l*) a y je počet elektrónov v orbitáli-každý orbitál má 2 elektróny, pričom sa tieto elektróny líšia svojim spinom. Orbitál "s" nie je degenerovaný, preto obsahuje 2 elektróny (s2), orbital "p" je 3x degenerovaný, a preto obsahuje 3x2 = 6 elektronov (p6), orbitál "d" je 5x degenerovaný a obsahuje 5x2 = 10 elektrónov (d10) a nakoniec orbitál "f" je 7x degenerovaný a obsahuje 7x2 = 14 elektrónov (f14). Napr. jediný obsadený orbitál atómu hélia v základnom stave sa označuje 1*s*² – obsahuje 2 elektróny na najnižšej energetickej úrovni (*n*=1) a ich moment hybnosti je *l*=0. Hypoteticky existujú i ďalšie typy orbitálov než sú s, p, d, f.

## Tabuľka orbitálov
Táto tabuľka ukazuje všetky orbitálové konfigurácie pre vodík a vodíku podobné atómy až po **7s**.

## Pozri aj

* Molekulový orbitál
* Elektrón
* Elektrónová konfigurácia

Kategória:Fyzika častíc
Kategória:Fyzikálna chémia
Molekulový orbitál

thumb|Atómové a molekulové orbitály

**Molekulový orbitál** je grafické vyjadrenie priestorovej komponenty vlnovej funkcie elektrónu.

Teoretická chémia sa snaží mnohými metódami charakterizovať molekulové orbitály. Molekulový orbitál opisuje správanie jedného elektrónu v magnetickom poli generovanom atómovými jadrami a priemernou distribúciou ďalších elektrónov.

## Pozri aj

* Atómový orbitál
* Elektrón
* Elektrónová konfigurácia
* HOMO/LUMO

## Iné projekty

Kategória:Kvantová fyzika
Kategória:Kvantová chémia
Kategória:Fyzikálna chémia
Vlnová rovnica

**Vlnová rovnica** je príkladom parciálnej diferenciálnej rovnice hyperbolického typu. Ako vlnová rovnica sa označuje rovnica, ktorú je možné vyjadriť v tvare:

:\frac 1 {c^2} \frac{\partial^2 z}{\partial t^2} = \frac{\partial^2 z}{\partial x_1^2} + \frac{\partial^2 z}{\partial x_2^2} + ... + \frac{\partial^2 z}{\partial x_n^2}

Vlnová rovnica býva obyčajne zapisovaná s použitím Laplaceovho operátora v ekvivalentnom tvare:

:\frac 1 {c^2} \frac{\partial^2 z}{\partial t^2} = \Delta z

Pod pojmom vlnová rovnica je obvykle myslená homogénna rovnica. Vo všeobecnejšom tvare má vlnová rovnica nehomogénne vyjadrenie

:\frac 1 {c^2} \frac{\partial^2 z}{\partial t^2} = a^2\left(\frac{\partial^2 z}{\partial x_1^2} + \frac{\partial^2 z}{\partial x_2^2} + ... + \frac{\partial^2 z}{\partial x_n^2}\right) + f(x_1,x_2,...,x_n)

## Pozri aj
* Hyperbolická diferenciálna rovnica
* Laplaceov operátor

Kategória:Diferenciálny počet
Kategória:Rovnice
Vlnová funkcia

**Vlnová funkcia** je v matematike a fyzike riešenie ľubovoľnej vlnovej rovnice, ktorá je obyčajne parciálna diferenciálna rovnica prvého alebo druhého rádu. S vlnovými rovnicami je možné sa stretnúť v klasickej fyzike, napríklad v teórii elektromagnetického poľa, ako aj v modernej fyzike.

Najčastejšie je možné sa s týmto pojmom stretnúť v kvantovej mechanike, kde sa používa na matematický opis stavu fyzikálneho systému. Je riešením kvantovej pohybovej rovnice, ktorou môže byť napríklad Schrödingerova
alebo Diracova rovnica a je z nej možné vypočítať výsledky meraní vykonaných na systéme. Na rozdiel od klasickej fyziky, kde sa predpokladá aspoň principiálna možnosť jednoznačnej predpovede merania ľubovoľnej veličiny, v kvantovej mechanike je možné z vlnovej funkcie určiť iba pravdepodobnosť, s akou je možné zmerať určitú hodnotu fyzikálnej veličiny.

Ak je fyzikálny systém opísaný lineárnou vlnovou funkciou, platí pre neho princíp superpozície, ktorý je veľmi dôležitý predovšetkým na opis šírenia elektromagnetického žiarenia v kvantovej mechanike. Ak sú dve rôzne vlnové funkcie riešením rovnakej vlnovej rovnice, tak podľa tohto princípu je riešením tejto vlnovej rovnice aj súčet týchto vlnových funkcií a všeobecne aj ich akákoľvek lineárna kombinácia. Princíp superpozície vlnových funkcií zohráva dôležitú úlohu pri vysvetlení a pochopení javu interferencie.

Kategória:Kvantová fyzika
Glenn Theodore Seaborg

**Glenn Theodore Seaborg** (* 19. apríl 1912, Ishpeming, Michigan, USA – † 25. február 1999, Lafayette, Kalifornia) bol americký jadrový chemik.

Za objavy transuránov získal spolu s Edwinom Mattisonom McMillanom v roku 1951 Nobelovu cenu, (bol objaviteľom všetkých transuránov až do čísla 102). V otázkach vedy a výchovy radil deviatim prezidentom USA.

Je po ňom pomenovaný chemický prvok s protónovým číslom 106, seaborgium.

## Referencie


## Iné projekty

## Externé odkazy
* Profil na Nobelprize.org
* Biografia na Nobelprize.org 

## Zdroj

Kategória:Osobnosti z Michiganu
Kategória:Chemici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Nositelia Priestleyho medaily
Kategória:Nositelia ocenenia Williarda Gibbsa
Kategória:Nositelia National Medal of Science
Kategória:Objavitelia chemických prvkov
Kategória:Osobnosti USA švédskeho pôvodu
Kategória:Absolventi University of California, Berkeley
Kategória:Členovia Kráľovskej švédskej akadémie vied
Kategória:Členovia United States National Academy of Sciences
Kategória:Členovia American Academy of Arts and Sciences
Erdősova-Turánova hypotéza

**Erdősova-Turánova hypotéza** je nevyriešená hypotéza z oblasti aditívnej teórie čisel, ktorá zovšeobecnuje Szemerédiho vetu. Podla tejto hypotézy, každá podmnožina prirodzených čisel A taká, že suma obrátených hodnôt jej prvkov diverguje

:\sum_{n\in A}\frac{1}{n}=\infty

obsahuje konečné aritmetické postupnosti ľubovoľnej dĺžky.

## Pozri aj
*Greenova-Taova veta

Kategória:Teória čísel
Kategória:Matematické hypotézy
Kategória:Eponymické termíny v matematike
Szemerédiho veta

**Szemerédiho veta** hovorí, že každá podmnožina prirodzených čísel s kladnou hornou asymptotickou hustotou obsahuje konečné aritmetické postupnosti ľubovoľnej dĺžky. Szemerédiho veta zovšeobecňuje van der Waerdenovu vetu.

## História
Tvrdenie Szemerédiho vety navrhol ako zaujímavú hypotézu Paul Erdős a Paul Turán v roku 1936.

História postupného dokazovania Szemerédiho vety sa odvíja od maximálnej dĺžky k konečných aritmetických podpostupností, ktoré predchodcovia Szemerédiho vety v podmnožine prirodzených čísel garantovali.
*Prípady k=1 a k=2, teda tvrdenia garantujúce existenciu jedno a dvojprvkových postupností sú triviálne, pretože ľubovoľné číslo alebo ľubovoľná dvojica čísel tvorí triviálnu konečnú aritmetickú postupnosť.
*Prípad k=3 zodpovedal pozitívne Klaus Roth v roku 1956.
*Prípad k=4 pozitívne zodpovedal Endre Szemerédi v roku 1969.
*V roku 1972 prípad k=4 vyriešil aj Roth použijúc metódu podobnú tej, ktorou predtým vyriešil prípad k=3.
*Pre ľubovoľné k tvrdenie nakoniec dokázal Szemerédi v roku 1975.
*V roku 1977 podal Hillel Furstenberg doležitý alternatívny dôkaz Szemerédiho vety založený na ergodickej teórii.
*V roku 2001 podal Timothy Gowers iný alternatívny dôkaz.

## Pozri aj
*Bartel Leendert van der Waerden
*Erdősova-Turánova hypotéza
*Greenova-Taova veta

Kategória:Matematické vety
Kategória:Teória čísel
Kategória:Eponymické termíny v matematike